****

**„EURÓPAI VÁLLALKOZÁSFEJLESZTÉSI DÍJ” 2025**

**ELJÁRÁSI KÉZIKÖNYV**

****

**Tartalom**

[1. A DÍJ BEMUTATÁSA 3](#_Toc191564915)

[1.1 A Díj története 3](#_Toc191564916)

[1.2 Célkitűzések 3](#_Toc191564917)

[1.3 A vállalkozói szellem fontossága 3](#_Toc191564918)

[1.4 Miért érdemes pályázni? 4](#_Toc191564919)

[2. MÓDSZERTAN 4](#_Toc191564920)

[2.1 Célközönség 4](#_Toc191564921)

[2.2 Kategóriák 4](#_Toc191564922)

[2.3 Kétlépcsős kiválasztási folyamat 6](#_Toc191564923)

[2.3.1 Nemzeti szint 6](#_Toc191564924)

[2.3.2 Európai szint 7](#_Toc191564925)

[2.4 Támogatási feltételek 8](#_Toc191564926)

[2.5 Az értékelés kritériumai 9](#_Toc191564927)

[3. ÉRTÉKELÉS ÉS KIVÁLASZTÁS NEMZETI SZINTEN 9](#_Toc191564928)

[3.1 A nevezés befogadásának kritériumai 9](#_Toc191564929)

[3.2 Az elbírálás feltételei 10](#_Toc191564930)

[3.3 A jelöltek kiválasztása 10](#_Toc191564931)

# A DÍJ BEMUTATÁSA

# 1.1 A Díj története

Az Európai Bizottság által alapított „Európai Vállalkozásfejlesztési Díj” (European Enterprise Promotion Awards, EEPA) a vállalkozások létrehozását és fejlesztését támogató kiemelkedő kezdeményezéseket ismeri el. A 2006-ban alapított Díj nem csupán verseny, céljai között szerepel a vállalkozói tevékenységekhez kapcsolódó tudatosság növelése, a jogalkotási és végrehajtási tevékenységekre való figyelem felhívása, valamint a vállalkozói sikerek megünneplése.

Az Európai Bizottság minden évben díjazza azokat a kiváló európai szintű kezdeményezéseket és tevékenységeket, amelyek mások számára is inspirálóak lehetnek.

A felhívás földrajzilag kiterjed az Európai Unió 27 tagállamára[[1]](#footnote-2), valamint az Belső Piac Program KKV Pillérének társult országaira[[2]](#footnote-3).

# 1.2 Célkitűzések

1. A vállalkozásokat és a vállalkozói szellem megerősítését célzó sikeres projektek és kezdeményezések megismerése és ösztönzése;
2. A legjobb vállalkozói irányelvek és gyakorlatok bemutatása és megosztása;
3. A vállalkozók társadalomban játszott szerepének szélesebb körű megismertetése;
4. A potenciális vállalkozók ösztönzése és inspirálása.

# 1.3 A vállalkozói szellem fontossága

A vállalkozásbarát politika elválaszthatatlanul kapcsolódik a kis- és középvállalkozások (a továbbiakban: KKV-k) szükségleteihez. A KKV-k az európai vállalkozások 99%-át teszik ki, és így létfontosságú részei az európai gazdaságnak. A KKV-k hozzájárulnak az innovációhoz, jelentős szerepet töltenek be a versenyképesség növelésében, lendületet adnak a munkaerőpiacnak, és ami a legfontosabb, új munkahelyeket teremtenek.

A Belső Piaci, Ipar-, Vállalkozás- és KKV-politikai Főigazgatóság ezért törekszik arra, hogy méltányolja azokat a kezdeményezéseket, amelyek megkönnyítik és ösztönzik a vállalkozói tevékenységet.

Tekintettel arra, hogy a pályázatok az Európai Unió bármely területéről érkezhetnek, az egyes projektek/kezdeményezések főként az adott ország, térség, település legjobb gyakorlatait tükrözik, illetve azt, hogy az adott helyszínen mennyire kreatívan teremtik meg a vállalkozásokat segítő környezetet.

# 1.4 Miért érdemes pályázni?

Minden pályázó, akit országa benevezett a Díj európai fordulójába, meghívást kap az európai díjátadó ünnepségre.

A jelöltek pályázatairól szóló információk felkerülnek a Díj honlapjára[[3]](#footnote-4), így az érdeklődők lehető legszélesebb köre juthat információkhoz. A jelöltek projektjei médiakampány, és a közösségi média (pl. Facebook) segítségével kapnak nyilvánosságot.

Az európai forduló díjazása során a kategóriagyőztesek a vállalkozásokat támogató gyakorlatok kreatív megvalósításáért kapnak elismerést, míg a Zsűri Fődíját a kategóriagyőztesek közül egy kiemelt pályázó kapja meg. A Díjon túl a győztesek kreativitásukért és a sikeres megvalósításért is elismerésben részesülnek. Így Európai Unió-szerte más szervezeteket is inspirálhatnak hasonló kezdeményezések megvalósítására.

Mind európai, mind nemzeti szinten számos médiaesemény biztosítja majd, hogy a győztesek saját ügyfélkörükben és a sajtón keresztül egyaránt megkapják a megérdemelt elismerést.

# MÓDSZERTAN

# 2.1 Célközönség

A felhívásban az uniós tagállamok hatóságai, szervezetei, valamint az Belső Piac Program KKV Pillérének társult országai[[4]](#footnote-5) vehetnek részt. A támogatható szervezetek közé tartoznak a nemzeti szervezetek, az érdekképviseletek, a nonprofit szervezetek, az önkormányzatok, a régió szervezetek, de állami hatóságok és vállalkozások közötti együttműködés keretében szervezett programokkal is részt lehet venni. A hatodik,

„***Vállalkozások a társadalmi esélyegyenlőségért***” elnevezésű kategóriában a KKV-k körébe tartozó[[5]](#footnote-6) magánszervezetek is pályázhatnak, feltéve, hogy a nevezni kívánt projekt nem a KKV fő üzleti tevékenysége. Azt, hogy egy vállalkozás KKV-nak minősül-e, az alábbi fő adatok határozzák meg:

* alkalmazottak létszáma (maximum 250 fő),
* nettó árbevétel (maximum 50 millió euró) vagy mérlegfőösszeg (maximum 43 millió euró).

# 2.2 Kategóriák

A Díjra hat kategóriájában lehet nevezni. Valamennyi azoknak a helyi, regionális és országos kezdeményezéseknek hozhat elismerést, amelyek sikeresen támogatják a vállalkozói teljesítményeket:

1. **Az üzleti környezet fejlesztése és a vállalkozói kedv ösztönzése**: Olyan nemzeti, regionális vagy helyi kezdeményezések számára nyújt elismerést, amelyek a vállalkozói gondolkodásmódot népszerűsítik.

Például: Olyan rendezvények és programok, melyek erősítik a vállalkozói *szellemet, népszerűsítik a kreativitást, az innovációt, és támogatják a kockázatvállaló képességet növelő vállalkozói kultúrát. Emellett ide tartozhatnak azon intézkedések, melyek az adminisztráció csökkentését, új vállalkozások indítását, a vállalkozások tulajdonosváltásának támogatását, a közbeszerzési piacokhoz való hozzáférésük megkönnyítését tűzik ki célul.*

1. **A vállalkozói ismeretek növelése**: Azok a nemzeti, regionális vagy helyi kezdeményezések részesülnek elismerésben, amelyek célja a vállalkozói, ve- zetői és munkavállalói képességek fejlesztése.

*Például: Az olyan speciális szakértelem támogatása, mint a kézműiparhoz szük- séges műszaki és szakmai ismeretek, nyelvi képességek, digitális készségek fejlesztése, továbbá mobilitási és mentori programok a vállalkozók számára, vállalkozói ismeretek oktatása iskolákban és egyetemeken.*

1. **A digitális átállás támogatása**: Azok a projektek kapnak elismerést, melyek a vállalkozások digitális átállását segítik elő, képessé téve őket arra, hogy bővítsék piacukat, felhasználják a digitális technológiát, bármilyen terméket és szolgáltatás kifejlesszenek.
2. **A vállalkozások külpiacra lépésének elősegítése**: Elismerésben részesíti azokat a nemzeti, regionális vagy helyi innovatív intézkedéseket és kezdeményezéseket, amelyek elősegítik, hogy a vállalkozások új piacokra lépjenek be, támogatják a határokon átnyúló kereskedelmet és segítik a nemzetközivé válást.

*Például: Szóba jöhetnek nemzetközi üzleti együttműködést támogató projektek, tájékoztató jellegű vagy partnerkereső programok, olyan kiegészítő szolgáltatások vagy elképzelések, amelyek elősegítik a KKV-k külpiacra lépését.*

1. **A fenntartható átállás ösztönzése**: Azok a nemzeti, regionális vagy helyi intézkedések és kezdeményezések kaphatnak elismerést ebben a kategóriá- ban, amelyek támogatják a fenntartható átállást, és olyan környezetvédelmi szempontok érvényesítését segítik elő, mint pl. a körforgásos gazdaság, a klí- masemlegesség, a tiszta energia, az erőforrás-hatékonyság és a biológiai sokszínűség - olyan eszközök, mint a készségfejlesztés és partnerkeresés, vala- mint a finanszírozás segítségével.

*Például: A fenntartható üzleti modelleket megvalósító vállalkozások támogatása*

1. **Vállalkozások a társadalmi esélyegyenlőségért**: A kategóriában a zsűri el- ismeri a hatóságok, ill. a köz- és magánszféra együttműködéseit, valamint a KKV-k nemzeti, regionális és helyi kezdeményezéseit, amelyek elősegítik a kis- és középvállalkozások társadalmi felelősségvállalását. Köztük vannak olyan erőfeszítéseket is, amelyek célja a hátrányos helyzetű csoportok – például a munkanélküliek, különösen a tartós munkanélküliek, a legális bevándorlók, a fogyatékkal élők vagy az etnikai kisebbségekhez tartozók - vállalkozói készsé- gének fejlesztése.

*Például: Társadalmi és non-profit vállalkozások, melyek vállalkozói tevékenységeikkel társadalmi igényeknek tesznek eleget.*

**Az Európai Zsűri Fődíját,** amely bármely kategóriából kikerülhet, az a pályázat nyeri el, amely Európa legkreatívabb és leginspirálóbb vállalkozói kezdeményezésének bizo- nyul.

# 2.3 Kétlépcsős kiválasztási folyamat

A pályázati eljárás két kiválasztási szakaszban zajlik. Az első forduló nemzeti szinten kerül megrendezésre. A nemzeti forduló lezárása után kezdődik az európai forduló, melyben a nemzeti fordulóból továbbjutó két pályázat vehet részt.

# 2.3.1 Nemzeti szint

Valamennyi résztvevő ország kijelöl egy nemzeti koordinátort a Díjhoz kapcsolódó feladatok elvégzésére.

A nemzeti koordinátorok hazájukban népszerűsítik a Díjat, és valamennyi, a kiírás feltételeinek megfelelő kezdeményezés lebonyolítóját ösztönzik a pályázaton való részvételre. **A határidőket minden országban a nemzeti koordinátorok jelölik ki.**

Magyarországon a nemzeti fordulóban **a nevezések beérkezésének határideje**: **2025. május 30.**

A nemzeti koordinátor továbbá dönthet arról, hogy szervez-e díjátadó ünnepséget, avagy sem. Az Európai Bizottság egységes jelentkezési lapot készít, amelyet minden résztvevő országnak használnia kell a nemzeti forduló lebonyolítása során.

A nemzeti koordinátorok segítséget nyújtanak a felhívás iránt érdeklődők számára, bármilyen magyarázatra vagy útmutatásra is legyen szükségük a jelentkezés során. Ez a dokumentum a résztvevők kiválasztásával kapcsolatos szempontokat, és az értékelési módszert is tartalmazza.

A döntéshozatali folyamatot minden országban a nemzeti koordinátor belátására bízzák, viszont minden országnak átlátható jelentéssel – például a pályázatok elbírálására összehívott ülés jegyzőkönyve – kell megindokolnia döntéseit, ha az Európai Bizottság azt kéri.

Az „Európai Vállalkozásfejlesztési Díj” pályázatra európai szinten minden országnak legfeljebb két jelöltje lehet, két különböző kategóriában.

A nemzeti fordulóba való jelentkezés **elektronikusan** történik. **A jelentkezési lapokat a** [kkv@ngm.gov.hu](file://localhost/C%3A/KretzA/NGM_2024/EEPA_24/Vegyes/k%C3%B6z%C3%B6s%20munka/kkv%40ngm.gov.hu) **e-mail címre kell elküldeni.**

# 2.3.2 Európai szint

Az európai szintű fordulóba a nemzeti fordulóban kiválasztott kategórianyertesek nevezését az EU bármely hivatalos nyelvén be lehet nyújtani. A továbbjutó legfeljebb két nemzeti jelölt anyagai feltöltésre kerülnek az Európai Bizottság online jelentkezési felületére[[6]](#footnote-7), mely a második, európai forduló lebonyolítására szolgál. A nemzeti jelölt dönthet úgy, hogy maga tölti ki az európai szintű nevezést, de választhatja azt is, hogy a Díj hazai szervezői nyújtsák be helyette a nevezést a második fordulóba.

Az európai szintű zsűri tagjait az Európai Bizottság választja ki. A zsűriben helyet kap a tudományos élet, egy üzleti szervezet (vállalkozás) képviselője, és annak az országnak egy képviselője, amely az adott év első félévében az Európai Tanács soros elnökségét látja el (2025-ben Lengyelország), aki lehet vállalkozó, vagy magas szintű kormányzati személy. A zsűri tagja továbbá egy magas szintű kormányképviselő abból az országból, amely az adott év második félévében az Európai Tanács soros elnökségét látja el (2025-ben Dánia). A zsűri két állandó tagja még a Belső Piaci, Ipar-, Vállalkozás- és KKV-politikai Főigazgatóság, illetve a Régiók Bizottságának képviselője. A Bizottság továbbá felkéri az előző évi győztest is a zsűriben való részvételre.

A pályázókról adatbázis készül, a zsűri tagjai pedig minden nevezést elektronikus formában kapnak meg. Kérésükre további információkat is rendelkezésükre kell bocsátani.

A beérkezett pályázatok elbírálására felkért zsűri Brüsszelben ülésezik. A zsűri tagjai közül kineveznek egy elnököt, aki szavazategyenlőség esetén döntésre jogosult; a szervezéssel megbízott ügynökség részéről egy titkár is jelen lesz a zsűri összes ülésén.

A zsűri egy szűkített listát készít a pályázatokból, amelyről az ülés során kiválasztanak valamennyi kategóriában egy-egy győztest. Közülük kerül ki a Fődíj nyertese. A zsűri a lentebb leírt támogathatósági és elismerési feltételek alapján hozza meg döntését.

A zsűri dönthet úgy, hogy egy jelentkezőt egy másik kategóriába helyez át, amennyiben ezt szükségesnek véli, illetve úgy is dönthet, hogy valamelyik elismerést nem ítéli oda, amennyiben úgy véli, hogy a pályázatok minősége nem megfelelő.

A zsűri benyújtja az Európai Bizottság számára a pályázatokkal kapcsolatos végső következtetéseit, megnevezi a különböző kategóriák győztesét, valamint a zsűri Fődíjának nyertesét. A zsűri döntése végleges.

A pályázókat meghívják a díjátadási ünnepségre, ahol bejelentik a kategóriák győzteseit és a Fődíj nyertesét.

# Támogatási feltételek

A pályázaton az uniós tagállamok és a Belső Piac Program KKV Pilléréhez társult országok valamennyi helyi, regionális és nemzeti hatósága részt vehet.

A támogatható szervezetek közé tartoznak a falvak, városok, régiók és olyan szervezetek, mint a köz- és a magánszféra együttműködési programjai, állami intézmények és vállalkozások közötti partneri programok, oktatási és üzleti programok, vállalkozói szervezetek.

A kizárólag magánvállalkozásoktól vagy magánszemélyektől származó projektek nem támogathatók, kivételt képeznek ez alól a hatodik, „***Vállalkozások a társadalmi esélyegyenlőségért***” elnevezésű kategóriában indulók. Ebben a kategóriában azon KKV-k is pályázhatnak, amelyek az Európai Bizottság honlapján közölt KKV definíció szerint KKV-nak minősülnek[[7]](#footnote-8). Feltétel továbbá, hogy az a projekt, amellyel a KKV pályázik, nem lehet a vállalat fő üzleti tevékenysége.

A határokon átnyúló kezdeményezések is részt vehetnek a felhívásban, amennyiben azokat az összes érintett ország konzorciumi tagjai közösen nevezik.

Az „Európai Vállalkozásfejlesztési Díj” pályázat célkitűzése, hogy mind helyi, mind regionális és nemzeti szinten is méltányolja a vállalkozási tevékenységet segítő intézkedéseket. A díjat ezért döntéshozatalra jogosult állami szervezet/hatóság is megkaphatja.

Az **állami szervezet** (állami hatósági szerv) definícióját az egyes résztvevő országok jogrendszere határozza meg, és jelenthet politikai döntéshozó intézményeket, finanszírozó és végrehajtó szervezeteket egyaránt.

A díjat megkaphatják a köz- és a magánszféra partnerségi programjai is, például „az állami hatóságok és a magánszektor közötti olyan együttműködési formák, amelyek célja infrastruktúra vagy szolgáltatásnyújtás finanszírozása, kiépítése, felújítása, irányítása vagy karbantartása”[[8]](#footnote-9).

A **közszféra és a magánszektor partnerségébe** az alábbiak tartoznak:

* Pénzügyi megállapodás, amelyben a magánpartnert megbízzák az állami hatóság által kidolgozott politikák megvalósításával;
* Megállapodás a magánpartner és az állami hatóság között, amelyben a magánpartnert – szakértelme, tudása vagy erőforrásai miatt – bevonják a döntéshozatali (politikaalkotási) folyamatba; és
* Kifejezett – nem feltétlenül pénzügyi jellegű – támogatás, amelyet az állami szervezet (hatóság) egy konkrét projekt keretében nyújt a magánszektorban működő partnernek. A Díjjal kapcsolatban a támogatásnak egyértelműnek kell lennie.

A magánszervezetek közül kizárólag a KKV definíció alá tartozó KKV-k nyújthatnak be nevezési lapot a hatodik, „***Vállalkozások a társadalmi esélyegyenlőségért****”* elnevezésű kategóriában.

**Az Európai Vállalkozásfejlesztési Díj korábbi résztvevői**

**Azok a szervezetek/intézmények, amelyek korábban már részt vettek az „Eu- rópai Vállalkozásfejlesztési Díj” pályázaton, új projekttel/kezdeményezéssel vagy a korábban benevezett projekttel is pályázhatnak, ha a projekt nem volt kategóriagyőztes, illetve ha a projektben jelentős változtatásokat, vagy fej- lesztéseket valósítottak meg.**

A pályázatoknak hivatkozniuk kell a politikai döntéshozatal, a vállalkozásfejlesztés vagy az oktatás terén meglévő, vagy a közelmúltban indult kezdeményezésekre, az adott régióra vagy térségre gyakorolt hatásukra, igazolva egy fokozatos fejlődést a legalább 15 hónapos projektidőszak alatt.

# Az értékelés kritériumai

Miután egy kezdeményezést nevezésre alkalmasnak minősítettek, az értékelést a zsűri alapvetően a vállalkozói szellem legfontosabb szempontjai alapján fogja végezni.

A nevezéseket a zsűri az alábbi kritériumok alapján pontozza:

1. Eredetiség és megvalósíthatóság: Miért sikeres a projekt? Melyek az innovatív szempontjai?
2. A helyi gazdaságra gyakorolt hatás: a sikerességet alátámasztó adatok bemutatása;
3. A helyi partnerekkel való kapcsolatok javítása: Több résztvevőnek is haszna származott-e a kezdeményezés megvalósulásából? Miért vonták be őket, és milyen szinten vettek részt a munkában?
4. Átadhatóság: adaptálható-e a tevékenység Európa valamely másik régiójában is?

# ÉRTÉKELÉS ÉS KIVÁLASZTÁS NEMZETI SZINTEN

# A nevezés befogadásának kritériumai

|  |  |  |
| --- | --- | --- |
| **Nevezési kritériumok** | **Igen** | **Nem** |
| Határidő előtt megérkezett-e a nevezés? |  |  |
| Aláírta-e a szervezet jogi képviselője a jelentkezési lapot? |  |  |
| Hiánytalanul kitöltötték-e és aláírták-e a jelentkezési lapot? |  |  |
| A pályázó székhelye a 27 tagállam valamelyikében vagy a Belső Piac Program KKV Pillérének társult országaiban[[9]](#footnote-10) van-e? |  |  |
| A pályázó csak egy projektet/kezdeményezést nyújtott-e be, és csak egyetlen díjkategóriában? |  |  |
| Kiderül-e a nevezésből, hogy megvalósult-e köz- és magánszféra közötti együttműködés? |  |  |
| A meglévő vagy a közelmúltban megvalósult kezdeményezésműködésének időtartama elérte-e a legalább 15 hónapos időtartamot? |  |  |

Ha a válasz minden kérdésre „igen”, akkor a nemzeti koordinátor befogadja a projektet.

Ha a fenti nevezési kritériumok egyike nem teljesül, akkor a nemzeti koordinátor (bizottság) dönthet úgy, hogy felkéri a pályázót, végezze el a szükséges módosításokat. Ez teljes mértékben a nemzeti koordinátor (bizottság) megítélésén és hozzáállásán múlik.

Miután a nevezések elfogadottnak minősülnek, a pályázatokat először nemzeti szinten értékeli a nemzeti koordinátor (bizottság).

# Az elbírálás feltételei

Minden nevezést az azonos díjkategóriára beérkezett többi nevezéssel összehasonlítva értékelnek. A következő táblázat alkalmazható:

|  |  |
| --- | --- |
| **Az elbírálás szempontjai** | **Legmagasabb pontszám** |
| Eredetiség és megvalósíthatóság:* Eredeti és innovatív-e a kezdeményezés?
* Miért tekinthető sikeresnek?
 | 20 pont |
| A helyi gazdaságra gyakorolt hatás:* Milyen hatással van a kezdeményezés a helyi gazdaságra?
* Létrehozott-e munkahelyeket?
* Fenntartható-e a kezdeményezés a jövőben is?
* Milyen hosszú távú pozitív hatást eredményezhet?
 | 30 pont |
| A helyi partnerekkel való kapcsolatok javulása:* Bevonták-e a helyi lakosságot is a kezdeményezésbe?
* Származott-e haszna a hátrányos helyzetű közösségeknek?
* Tiszteletben tartották-e a helyi kulturális, környezeti és társadalmi jellegzetességeket?
 | 25 pont |
| Átadhatóság:* Adaptálható-e a kezdeményezés a régióban?
* Adaptálható-e a projekt máshol Európában?
* Inspiráló-e a kezdeményezés?
* Létrejött-e valamilyen együttműködés az elsajátított ismeretek megosztásához?
 | 25 pont |

Valamennyi kategóriában a legmagasabb összpontszámot elérő nevezés minősül győztesnek.

A nemzeti koordinátor (bizottság) dönthet úgy, hogy egy nevezést más díjkategóriába helyez át.

# A jelöltek kiválasztása

Nemzeti szintről legfeljebb két pályázat nevezhető az európai fordulóba, két különböző kategóriából. A két pályázat európai szinten képviseli az országot.

1. Ausztria, Belgium, Bulgária, Horvátország, Ciprus, Cseh Köztársaság, Dánia, Észtország, Finnország, Franciaország, Németország, Görögország, Magyarország, Írország, Olaszország, Lettország, Litvánia, Luxemburg, Málta, Hollandia, Lengyelország, Portugália, Románia, Szlovákia, Szlovénia, Spanyolország, Svédország [↑](#footnote-ref-2)
2. <https://eismea.ec.europa.eu/programmes/single-market-programme/support-smes_en> [↑](#footnote-ref-3)
3. <https://single-market-economy.ec.europa.eu/smes/learn-and-plan-entrepreneurship/european-enterprise-promotion-awards_en> [↑](#footnote-ref-4)
4. <https://eismea.ec.europa.eu/programmes/single-market-programme/support-smes_en> [↑](#footnote-ref-5)
5. <https://single-market-economy.ec.europa.eu/smes/sme-definition_en> [↑](#footnote-ref-6)
6. <https://airtable.com/app0TSdBDi5wh3WKU/pagrR7reIm65J7eIp/form> [↑](#footnote-ref-7)
7. <https://single-market-economy.ec.europa.eu/smes/sme-definition_en> [↑](#footnote-ref-8)
8. Zöld könyv a köz- és a magánszféra közötti partnerségekről (PPP) valamint a közbeszerzésekre és a koncessziókra vonatkozó közösségi jogról, COM (2004) 327 végleges, Brüsszel, 2004.4.30. [↑](#footnote-ref-9)
9. <https://eismea.ec.europa.eu/programmes/single-market-programme/support-smes_en> [↑](#footnote-ref-10)